

|  |  |  |
| --- | --- | --- |
|  | НОВА ГОДИНА**в СЪРБИЯ и град** **ВЪРШАЦ** с възможност за посещение на **град ТИМИШОАРА** **в РУМЪНИЯ****ВЪВ ВИНОТО Е ИСТИНАТА! *У вину je истина!*** **&Rcy;&iecy;&zcy;&ucy;&lcy;&tcy;&acy;&tcy; &scy; &icy;&zcy;&ocy;&bcy;&rcy;&acy;&zhcy;&iecy;&ncy;&icy;&iecy; &zcy;&acy; zene i vino**I**4 дни/ 3 нощувки/ 3 закуски/** **2 празнични вечери с неограничено количество напитки/ 1 обикновена вечеря/ по желание посещение на винарна с дегустация на 5 марки вина****Дати по избор:****от 30 декември до 02 януари 2021 г.****или****от 31 декември до 03 януари 2021 г.** **По маршрут: СОФИЯ – ВЪРШАЦ – ТИМИШОАРА - МАНАСТИРА МЕСИЧ – СОФИЯ****Потопете се в атмосферата на празника и станете част от една прекрасна бохемска приказка. Ако искате да разберете кой път води до истината, това е пътя за Вас !****А защо ВЪРШАЦ? Тук и вятърът духа с аромат на грозде и вино….****Вършац е едно от най - хубавите банатски градчета, където се сливат [Панонската низина](https://bg.wikipedia.org/wiki/%D0%9F%D0%B0%D0%BD%D0%BE%D0%BD%D1%81%D0%BA%D0%B0_%D0%BD%D0%B8%D0%B7%D0%B8%D0%BD%D0%B0%22%20%5Co%20%22%D0%9F%D0%B0%D0%BD%D0%BE%D0%BD%D1%81%D0%BA%D0%B0%20%D0%BD%D0%B8%D0%B7%D0%B8%D0%BD%D0%B0) и** [**Вършачката планина**](https://bg.wikipedia.org/w/index.php?title=%D0%92%D1%8A%D1%80%D1%88%D0%B0%D1%87%D0%BA%D0%B0_%D0%BF%D0%BB%D0%B0%D0%BD%D0%B8%D0%BD%D0%B0&action=edit&redlink=1)**. Ще видите Делиблатските пясъчни дюни известни още като „Европейската Сахара“.** **Характерни за района са хубавото грозде и лозови масиви, които се отглеждат в тази област още от XV в.** |  |

**Преди Втората Световна война във Вършац е имало повече от 1000 изби. Във Вършачките изби се е пиело на час и метър. Входните такси от динар или два, са заплащани, за да се пие един или два часа. Ако се е пиело на метър, това е означавало, че чашите са били подреждани една след друга в дължина от един до два метра. Хората са изключително приветливи, добронамерени, красиви и горди с традициите си. Според една стара легенда, всеки, който отраснал е отраснал и обича лозята казва: „Не мога да разбера хората, които продават виното, защото не знам за тези пари какво по-умно може да се купи“. Сред многото качествени вина, произведени в региона най – хубави са Мускат отонел, Шардоне, Пино Бианко Рейн, Ризлинг.** **Да станем, да се усмихнем, да вдигнем тост и да си кажем наздраве! Нека заедно да влезем със замах в Новата 2021 година!**

**ПАКЕТНА ЦЕНА: 385 лв.**

**РАННИ НАМАЛЕНИЯ: ОТСТЪПКА 30 лв. при сключване на договор до 27.10.2020 г.,**

**По програма собствен транспорт с настаняване на 30.12.2020 г. - пакетната цена включва:**

* **3 нощувки със закуски в хотел 3\*\*\***
* напитка за „добре дошли“
* 1 обикновена вечеря на шведска маса (на 30.12.)
* **Новогодишна вечеря на шведска маса с неограничено количество алкохолни на 31.12.2020 г.**, **безалкохолни напитки местно производство, жива музика и празнична томбола**
* **Вечеря - реприз на 01.01.2021 г. на шведска маса с неограничено количество местни безалкохолни, алкохолни напитки и жива музика**
* Представител от агенцията на място в хотела
* туристическа програма във Вършац на 31.12.2020 г.

**По програма собствен транспорт с настаняване на 31.12.2020 г. - пакетната цена включва:**

* **3 нощувки със закуски в хотел 3\*\*\***
* напитка за „добре дошли“
* **Новогодишна вечеря на шведска маса с неограничено количество алкохолни на 31.12.2020 г.**, **безалкохолни напитки местно производство, жива музика и празнична томбола**
* **Вечеря - реприз на 01.01.2021 г. на шведска маса с неограничено количество местни безалкохолни, алкохолни напитки и жива музика**
* 1 обикновена вечеря на шведска маса (на 02.01.)
* Представител от агенцията на място в хотела
* туристическа програма във Вършац на 02.01.2021 г.

**Пакетната цена не включва:** входни такси за посещаваните туристически обекти във Вършац ~ 300 DIN.

**Доплащане за:**

* единична стая – 95 лв.
* медицинска застраховка – при желание може да ви предоставена цена, калкулирана на база брой дни престой, възраст на пътуващите и според съответната застрахователна премия
* посещение на винарна с дегустация на 5 различни марки местни сортове вина, придружена с вкусни мезета и включен трансфер – 19 лв. / заявява се **предварително** и се заплаща с основния пакет/
* еднодневна екскурзия с автобус и водач до Тимишоара – 55 лв. при мин. 20 туристи /заявява се **предварително** и се заплаща с основния пакет/.

**Намаление за**:

* дете от 02 до 9.99 г. с 2-ма възрастни на допълнително легло – 275 лв.
* дете от 10 до 15.99 г. с 2-ма възрастни на допълнително легло – 110 лв.

**Парична единица** на Сърбия: DIN – Сръбски динар (1 EUR ~ 116 DIN), на Румъния: RON – Нова румънска лея (1 EUR ~4.80 RON)

**Описание на включеното в пакетната цена посещение на Вършац и на допълнителните посещения и екскурзии:**

* **Вършац** - пешеходна обиколка на града **/включена в пакетната цена – за туристите с настаняване на дата 30.12. ще се проведе на 31.12., за туристите с настаняване на 31.12. – на 02.01.2021 г./**, която включва Градския музей Конкордия /разглеждане отвън/, Дома на владиката „Владичански двор“, проектиран в стил барок /разглеждане отвън/, минаване покрай сградата на Кметството и посещение на Съборната църква. Това е най – старата църква в града, строена от 1728 до 1785 г. с една от най – красивите дърворезби от този период. Ще можете да видите градския площад Св. Николай и старата аптека от XVIII в, известна като „аптеката на стълбите" и наричана още „При Спасителя“, неоготическия римокатолическия храм Св. Герхард, който е сред обектите, които заслужават вашето внимание. Входните такси за посещаваните туристически обекти във Вършац ~ 300 DIN се заплащат отделно и на място.
* **Дегустация** **в местна винарна /по желание и срещу допълнително заплащане, за туристите с настаняване на дата 30.12. ще се проведе на 31.12., за туристите с настаняване на 31.12. – на 02.01.2021 г./** на различни марки местно вино, съчетана с вкусни мезета и включен трансфер. Когато се отпие това вкусно вино, поверието гласи, че след 5 различни марки, се проговаря сръбски☺. Е да видим дали е така? **Цена:** 19 лв. / заявява се **предварително** и се заплаща с основния пакет/
* **Екскурзия по желание и срещу допълнително заплащане** **на 01.01.2021 г. с автобус и водач** до най - големия град в живописната румънска област Трансилвания - **Тимишоара.** Отпътуване с автобус, пристигане и начало на туристическата обиколка на града. Историческият център на Тимишоара е разположен между двете главни туристически забележителности на града – Православната катедрала „Три светители” и Градската опера, издигната през XIX в. Между двете сгради се намира главният площад на града – Площадът на Победата, осеян с фонтани и прекрасни декоративни градини. Културна забележителност, запазена от по-старо време, е Замъкът на Хуниади, построен още през XV в. от унгарския пълководец Януш Хуниади. На север от Площада на Победата се намира красивият площад Унирии, който впечатлява с разкошните барокови сгради от XVIII и XIX в. **Цена:** 55 лв. при мин. 20 туристи /заявява се **предварително** и се заплаща с основния пакет/.
* **Манастирът Месич –** може да се посети в свободното време, намира се на 9 км от Вършац.

**Описание на хотела:**

**Hotel Srbija \*\*\* – Vrsac, Srbija**

[**http://www.hotelsrbija.rs**](http://www.hotelsrbija.rs)

**Местоположение:** Хотел „SRBIJA" се намира в сърцето на град Вършац и предлага комфортно настаняване за една пълноценна почивка или бизнес пътуване. Открит през 1983 г., а от 2008 г. насам е част от испанската хотелска група **Eix** hotels от Майорка.

**Настаняване:** Хотелът разполага със 78 стаи и 8 апартамента, обзаведени с всички съвременни удобства. Всички стаи са климатизирани, разполагат с модерни бани, оборудвани с душ, сешоар и основни тоалетни принадлежности, обзаведени с LCD телевизор, директна телефонна линия, мини-бар. Въпреки че хотелът е категоризиран като тризвезден, настаняването в този тип стаи е далеч над тази категория.

**Услуги:** Безплатна интернет връзка в стаите и общите помещения, бизнес кът в лобито на хотела, с два персонални компютри, факс, скенер и принтер, ресторант „Аркудия", намиращ на първия етаж, „Верде бар", кафетерия „Buon Giorno", рум сервиз от 7 до 23 ч., фризьорски салон "DI", паркинг, детски кът, пране и гладене.

**Минимален брой туристи за осъществяване на екскурзията:** 20 туристи.

**Срок за уведомление при недостигнат минимален брой туристи**: 7 дни преди началната дата.

**Необходими документи**: лична карта; няма визови, санитарни и медицински изисквания.

**Начин на плащане**: депозит – 100 лв., доплащане - до 30 дни преди отпътуване.

**Използвани транспортни средства по програмата:** • собствен транспорт

**Туроператор “ТА Мондел Травел” е застрахована по смисъла на чл. 97, ал.1 от Закона за туризма в застрахователна компания „ЛЕВ ИНС“ АД със застрахователна полица №00088159/13062010010701 /валидна от 31.07.2020 г. до 30.07.2021 г./**

